Рат је наставио енглески краљ Хенри V Ланкастер користећи грађански рат у Француској после обољења Карла VI Лудог. Енглези су извојевали велику победу у бици код Азенкура 1415. године након чега је Хенри наставио да осваја делове Француске. Француски великаши су принуђени на понижавајући мир у граду Троа 1420. године. Хенрију је обећано да ће наследити престо после смрти Карла Лудог. Међутим, и Хенри и Карло умиру непуне две године после мира у Троу. Хенри VI Ланкастер, који је тада имао осам месеци, постаје краљ Француске и Британије.